text: Sum tilflytari ella flóttafólk í Føroyum kann tað vera trupult at trívast og at gerast ein virkin partur av samfelagnum og av teimum felagsskapum, sum knýta okkum saman – verið tað seg á arbeiðsplássinum, í skúlanum ella frítíðarítrivinum.
text: #000006
text: Tí er tørvur á sjálvbodnum sum tær. Tú kanst stuðla einum tilflytarara ella tilflytarafamilju við ymiskum gerandisavbjóðingum og vera við til at opna dyr til nýggj sosial sambond, sum kunnu økja um um teirra trivna og kenslu av at hoyra til. Tín nærvera og samvera, men eisini títt netverk, tínar royndir og tín kunnleiki til samfelagsbygna, føroyskar siðvenjur og reglur, eru gull verd fyri ein tilflytara.
text: #000007
text: Í høvuðsheitum er tín leiklutur sum sjálvboðin vinur at veita góða samveru og stuðul. Endamálið er at veita medmenniskjatokka og at stuðla einum vini ella einari vinarfamilju á einum sjálvbodnum grundarlagi.
text: #000009
text: Hugsa um hetta sambandið eins og tú hugsar um aðrar vinir og kenningar, har tit í felag gera av, hvat tit skulu gera saman, og tit kanska skiftast um at leggja hús til. Grundleggjandi handlar tað um at royna at skilja og viðurkenna hvønn annan, tí ongin dámar at kenna seg illa við ella ólíka viðfardan.
text: #000011
text: Hvat fært tú burturúr at vera sjálvboðin vinur ella vinafamilja?
  Tey allarflestu uppliva gleðina av at hjálpa øðrum menniskjum, men at vera sjálvboðin fevnir ikki bert um at geva. Sum sjálvboðin fært tú eisini møguleika at læra eitt menniskja við eini aðrari mentanarligari bakgrund at kenna, sum kann ríka títt lív og geva tær nýggjar áskoðanir um lívið.
text: #000013
text: Hvussu nógva tíð skalt tú seta av?
  Tit avgera sjálvi, hvussu ofta tit hittast, og hvat tit gera saman. Tað, sum hevur týdning er samveran og stuðulin. Og minst til, at tann besta hjálpin er hjálp til sjálvhjálp, tí tað styrkir um virkisførið og sjálvsálitið hjá vininum/vinarfamiljuni.
text: #000015
text: Vit viðmæla, at tit tíðliga tosa saman um, hvussu ofta tit ynskja at hittast. Nógv hittast ímillum tvær og fýra ferðir um mánaðin. Tað avgerða tit sjálvi tykkara millum. Lurta eftir ynskjunum hjá viðkomandi og verð realistisk/ur um, hvussu nógva tíð tú hevur. Hav í huga, at vinurin eisini kann hava ein gerandisdag við knappari tíð.
text: #000016